The I'lood ill I hrK'aii in the Olden Times. 525 



Ua olelo ia, o Pele, oia ka mea nana i lawe mai i ke Kaiakahinalii, ua hanau ia 

 oia e Kahinalii kona makuahine, a o Kanehoalani kona makuakane, a o Kamohoalii a 

 me Kahuilaokalani kona man kaikuahine. Ua hanau ia o Pele i Hapakuela, aia ka 

 kela aina ke pili pu la me ke ao, ma ke komohana hema mai a kakou aku nei, a ua no- 

 ho pu oia me kona mau makua, a hiki i kona wa i mare ai i ke kane, a hanau mai ka 

 laua mau keiki, o Laka ke kaikamahine, a o Menehune ke keikikane, a o Wahieloa ko 

 laua makuakane, ke kane a Pele. Aka, ia laua e noho pu ana me kana kane kaili ia 

 'ku la kana kane e Pelekumulani, a no ka lilo ana o kana kane, ua h(whalahala oia, a 

 ua hele mai oia mamuli o ke aloha i ke kane. 



Alua, no kona lawe ana mai i ke Kaiakahinalii, a me na mea e pili ana ma ia hele 

 ana mai. Ua hai ia mai, ma Hawaii nei mamua loa, aole he kai, he waiho wale no, aole 

 hoi he wai maoli, aka, ma kona lawe ana mai i ke kai, ua loaa ke kai ma Hawaii nei. 

 No ka hoohalahala o Pele i ka lilo ana o kana kane, ua hele mai oia i Hawaii nei, a ua 

 haawi pu mai kona mau makua i ke kai, aka ia ia i hele mai ai, ua hele pu mai no me 

 kona mau waa, a hiki oia ma Pakuela, a malaila mai a hiki ma Kanaloa, ua ninini aku 

 oia i ke kai mai kona poo aku, a oia no ka hoomaka ana o ke kai ma Hawaii nei, aka i 

 ka wa i hai ai ke kai ua ]iaa mai ke mele i kona mau kaikunane, a penei no ia: 



He kai ! e he kai ! 



Popoi aku la ke kai, 



Popoi aku la i Kanaloa, 



Aia i na pali ka ilina a ke kai, 



Hala ae la ka maha a ke kai, 



Hai kualua ke kai, 



Hai kuakolu ke kai, 



He kai haawe i kekua o Pele, 



Huli iho la ke kai, wahi i ka honua, 



Ke amo la ke kai, anio i Kilauea. 



He kai kalele i ka lima o Pele, 



Hooniakua mai la ke kai a Pele, 



Kai hii i ke alo o Pele 



Wawa ka leo o ke kai i Papalauahi, 



Pii ae la ke kai iluna o Akanikolea, 



Holo ke kai i na ki o Waliinekapu, 



Kai a Pele a ke Akua. 



Elieli e kau mai. 



f ka popoi ana o ke kai, ua pii ae ke kai mai ka iliwai like ae o ka honua, a hala 

 loa iluna. Aka, aole i nalowale loa ka aina i ke kai, ua koe iki ae kek;ihi wahi, oia no 

 o luna o Plaleakala, a me Maunakea a me Maimaloa, aole i nalowale loa. a ua kapaia keia 



